費德里柯·費里尼

費德里柯·費里尼係意大利導演，1993年攞奧斯卡金像獎終身成就獎。佢同羅塞里尼、第昔加、維斯康堤、米高安哲羅·安東尼奧尼、柏索里尼都係二戰後意大利出名嘅電影導演。

生平 
1920年喺意大利海浴城市里米尼 (Rimini) 一個普通人家出世，爸爸係推銷員，媽媽係傳統天主教徒，家教好嚴。身為大仔嘅費里尼，同其他有啲反叛嘅細路一樣，鍾意周街走同去戲院，同時又因里米尼係著名嘅渡假勝地，嚟自四面八方嘅遊客、表演團體就為少年時代嘅費里尼帶嚟唔少思想衝擊，尤其係馬戲團同小丑。費里尼又曾經逃學參加馬戲團，以為自己成世都會以小丑為業。

佢曾經入讀羅馬大學法律系，但冇畢業就轉咗去做雜誌記者，又做過漫畫師。佢嘅漫畫著色艷麗，人物活潑大胆。佢拍戲時鍾意即興創作，成日紙上畫下人物嘅特徵、服裝嘅細節、劇本人物嘅表情、身材，以便場景設計、服裝設計作為依據。

二戰後意大利經濟迅速復原，1942年盛行「新現實主義」運動，費里尼遇上羅塞里尼。羅塞里尼將攝影機帶到街頭，真實呈現意大利社會風貌，同時抨擊法西斯政府，令費里尼深深折服。1950年費里尼同好友阿拔圖‧拉楚達合作執導《五光十色》，內容係幾具個人風格嘅馬戲團藝人嘅悲慘生活。其後嘅《浪蕩兒》，描寫小人物嗰種無根無助嘅漂泊生活，奠定費里尼嘅國際地位，《八部半》更係佢顛峰之作，又多次獲康城、威尼斯及奧斯卡多個獎項。1993年於意大利病逝，意大利更為佢舉行國葬。

作品 
導演作品
1950 五光十色 (Variety Nights)
1952 白酋長 (The White Sheik)
1953 浪蕩兒 (I vitelloni)
1953 城市愛情 (Love in the City)
1954 大路 (La strada)
1955 騙子 (Il bidone)
1957 花街春夢 (Nights of Cabiria)
1960 露滴牡丹開 (La Dolce Vita)
1962 薄伽丘70 (Boccaccio '70)
1963 八部半 (8 1/2)
1965 神遊茱麗葉 (Juliet of the Spirits)
1968 懾魄勾魂 (Spirits of the Dead)
1969 費里尼的導演筆記 (Fellini: A Director's Notebook)
1969 愛情神話 (Fellini Satyricon)
1970 小丑 (I Clowns)
1972 羅馬風情話 (Roma)
1973 想當年 (Amacord)
1976 美男子 (Fellini's Casanova)
1978 樂隊排練 (Orchestra Rehearsal)
1980 女兒國 (City of Women)
1983 大海航行 (And the Ship Sails On)
1986 珍姐與佛烈 (Ginger and Fred)
1987 追訪費里尼 (Intervista)
1990 月吟 (The Voice of the Moon)

攷

拎 

Play It Again 網頁 費里尼作品香港中文譯名

意大利人
電影導演
類:奧斯卡終身成就獎得主